అర్చన కవి

అర్చన జోస్ కవి (జననం 1990 జనవరి 4) భారతీయ నటి, యూట్యూబర్, టెలివిజన్ హోస్ట్. ఎం. టి. వాసుదేవన్ నాయర్ స్క్రిప్ట్, లాల్ జోస్ దర్శకత్వం వహించిన నీలతామర (2009) చిత్రంతో ఆమె సినిమా ప్రపంచంలోకి అరంగేట్రం చేసింది.

2013లో వచ్చిన బ్యాక్‌బెంచ్ స్టూడెంట్ చిత్రంతో తెలుగు తెరకు పరిచయం అయింది,

 బాల్యం, విద్యాభ్యాసం 
ఆమె న్యూఢిల్లీలో సీనియర్ పాత్రికేయుడు జోస్ కవియిల్, రోసమ్మ దంపతులకు జన్మించింది. జోస్ కవియిల్ కుటుంబం కేరళలోని కన్నూర్ జిల్లా కుడియన్మలకి చెందినది. ఆమెకు ఆశిష్ కవి అనే అన్నయ్య ఉన్నాడు. ఆమె ఢిల్లీలోని సెయింట్ జేవియర్స్ స్కూల్ లో చదువుకుంది. 2006లో మార్ అగస్టినోస్ కాలేజీలో బ్యాచిలర్ ఆఫ్ బిజినెస్ అడ్మినిస్ట్రేషన్ కోర్సు కోసం అర్చన కేరళలోని రామాపురం వెళ్లింది.

 కెరీర్ 
ఆమె టెలివిజన్ ఛానెల్ యెస్ ఇండియావిజన్‌లో ఇంటర్న్‌షిప్ చేసింది. అక్కడ కొన్ని కార్యక్రమాల నిర్మాణంలో సహాయం చేసింది. ఆ తరువాత ఆమె అదే ఛానెల్‌లో బ్లడీ లవ్ షోకు వ్యాఖ్యాతగా వ్యవహరించింది. ఈ సమయంలో దర్శకుడు లాల్ జోస్ ఆమెను గుర్తించాడు. అతను మార్చి 2009లో తన చిత్రంలో ప్రధాన మహిళా పాత్రతో ఆమెను వెండితెరకు పరిచయం చేసాడు.

 వ్యక్తిగతం 
ఆమెకి స్టాండప్ కమెడియన్ అబిష్ మాథ్యూతో 2015 అక్టోబరు 31న నిశ్చితార్థం జరిగింది. వారు 2016 జనవరి 23న కేరళలోని వల్లర్‌పదం చర్చ్‌లో వివాహం చేసుకున్నారు, అయితే 2021లో, ఈ జంట విడాకుల కోసం దరఖాస్తు చేసుకుంది.

 ఫిల్మోగ్రఫీ 
సంవత్సరంసినిమాపాత్రభాషనోట్స్2009నీలతామరకుంజిమలుమలయాళం2010మమ్మీ & మీఆభరణంబెస్ట్ ఆఫ్ లక్నీతూ2011సాల్ట్ ఎన్ పెప్పర్పూజా నాయర్అతిధి  పాత్ర2012స్పానిష్ మసాలాలిల్లీకుట్టిఅరవాన్చిమిట్టితమిళంమజవిల్లినాట్టం వారేరబియామలయాళం2013బ్యాక్‌బెంచ్ స్టూడెంట్ప్రియాంకతెలుగుఅభియుంజనంఅభిరామిమలయాళంహానీబీసారాపట్టం పోల్షెరిన్బ్యాంగిల్స్ఏంజెల్నాడోడిమన్నన్అతిరా2014టూ నూరా విత్ లవ్శ్రీపార్వతిడే నైట్ గేమ్అభిరామిమొనాయి అన్గానే ఆనయిమెరిన్జ్ఞాన కిరుక్కన్సుమతితమిళం2015సుఘమాయిరిక్కట్టేరామ్లామలయాళంకుక్కిలియార్సరయు2016దూరంరసియావన్స్ అపాన్ ఎ టైమ్ దేర్ దేర్  ఎ కల్లన్

 మూలాలు 

వర్గం:భారతీయ సినిమా నటీమణులు
వర్గం:1988 జననాలు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:తెలుగు సినిమా నటీమణులు
వర్గం:మలయాళ టెలివిజన్‌ నటీమణులు
వర్గం:భారతీయ టెలివిజన్ నటీమణులు
వర్గం:భారతీయ టెలివిజన్ వ్యాఖ్యాతలు